Diari Oficial de la Generalitat Valenciana


Sumari del DOGV 5634, del 07-11-2007 (2007/12485)

Assumpte civil 000340/2007-P. Notificació de la sentència a Samir Saidi.
------------------------------------------------------------------------

### Dades del document

Número de DOGV
:   5634

Data del DOGV
:   07-11-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/12713


Data del document
:   11-10-2007

Organisme emissor
:   Jutjat de Primera Instància número 26 de València

Tipus de document
:   Edicte

Descriptors 

:   * sistema judicial

Assumpte civil 000340/2007-P. Notificació de la sentència a Samir Saidi. [2007/12909]  
Juí: divorci contenciós 000340/2007  
Part demandant: Wassila Saidi Nee El Djouzi  
Part demandada: Samir Saidi  
En el juí a què es fa referència s'ha dictat la resolució el text de la qual, literalment, diu així:  
«Dispositiva  
Que estime parcialment la demanda interposada per Wassila Saidi Nee El Djouzi contra Samir Saidi, i declare el divorci i la dissolució del matrimoni format entre tots dos, amb tots els efectes inherents a la demanda, que es regirà per les mesures següents:  
1. Amb el manteniment de la pàtria potestat compartida, s'atribuïx a la demandant, Wassila Saidi, la guarda i custòdia del fill comú Rayan així com l'ús i gaudi del domicili familiar, situat a València, carrer de Luis Lamarca, 19, 1a, i l'aixovar domèstic contingut en el domicili. Samir Saidi haurà de retirar d'este immoble la seua roba i els efectes personals, en el termini màxim de 10 dies des de la present resolució si no ho ha efectuat ja.  
2. No pertoca un establiment concret d'un règim de visites a favor del pare, davant la falta de compareixença i petició expressa d'este sense perjuí dels pactes que afecten les parts o el que s'acorde si arriba el cas en execució de sentència, una vegada conegut el parador d'este i a instàncies de qualsevol de les parts representada i assistida com cal.  
3. Samir Saidi pagarà en concepte de pensió alimentària, mensualment, a Wassila Saidi a favor del seu fill Rayan, la quantitat de tres-cents euros, de forma anticipada, els cinc primers dies de cada mes, i en 12 mensualitats a l'any, al compte que es designe per esta.  
Estes quantitats s'actualitzaran anualment, d'acord amb el percentatge que experimenten els índexs de preus al consum publicats per l'organisme estatal competent. Les despeses extraordinàries aniran a càrrec d'ambdós cònjuges a mitges.  
Notifiqueu la present resolució a les parts, i feu-los saber que contra esta sentència s'hi pot preparar un recurs d'apel·lació davant este Jutjat en el termini de cinc dies, per a davant l'Audiència Provincial.  
No pertoquen la resta de les mesures interessades ni fer un exprés pronunciament sobre la imposició de costes.  
Una vegada ferma esta resolució i transcorreguts els terminis de rescissió, comuniqueu-la al registre civil on conste inscrit el matrimoni.  
Esta és la meua sentència, definitivament jutjant, que pronuncie, mane i firme».  
Atés el desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte en el Diari Oficial de la Comunitat Valenciana, per a portar a efecte la diligència de notificació al demandat.  
València, 11 d'octubre de 2007.- El secretari judicial: José Ignacio Suso López.